CELEX: 62009CN0041
Language: mt
Date: 2009-01-29 00:00:00
Title: Kawża C-41/09: Rikors ippreżentat fid- 29 ta’ Jannar 2009 — Il-Kummissjoni tal-Komunitajiet Ewropej vs Ir-Renju tal-Olanda

6.6.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 129/2
            
         Rikors ippreżentat fid-29 ta’ Jannar 2009 — Il-Kummissjoni tal-Komunitajiet Ewropej vs Ir-Renju tal-Olanda
   (Kawża C-41/09)
   2009/C 129/03
   Lingwa tal-kawża: L-Olandiż
   
      Partijiet
   
   
      Rikorrenti: Il-Kummissjoni tal-Komunitajiet Ewropej (rappreżentanti: D. Triantafyllou u W. Roels, aġenti)
   
      Konvenut: Ir-Renju tal-Olanda
   
      Talbiet
   
   
               —
            
            
               tikkonstata li, billi applikat rata mnaqqsa ta’ VAT għall-provvista, għall-importazzjoni u għall-kummerċ intrakomunitarju ta’ ċerti annimali ħajjin, u b’mod partikolari taż-żwiemel, li mhumiex normalment intiżi għall-preparazzjoni jew għall-produzzjoni tal-prodotti tal-ikel għall-konsum mill-bniedem jew mill-annimali, ir-Renju tal-Olanda naqas milli jwettaq l-obbligi tiegħu taħt l-Artikoli 96, 97, 98 u 99(1) u l-Anness H tas-Sitt Direttiva tal-VAT.
            
         
               —
            
            
               tikkundanna lir-Renju tal-Olanda għall-ispejjeż.
            
         
      Motivi u argumenti prinċipali
   
   Il-Kummissjoni tqis li l-liġi Olandiżi dwar it-taxxa fuq id-dħul mill-bejgħ tikser l-Artikoli 96, 97, 98 u 99(1) u l-Anness H tas-Sitt Direttiva tal-VAT billi tapplika rata mnaqqsa tal-VAT għall-provvista ta’ ċerti annimali ħajjin (u b’mod partikolari taż-żwiemel), anki f’każijiet fejn dawn l-annimali ma jkunux intiżi għall-preparazzjoni jew għall-produzzjoni ta’ prodotti tal-ikel. B’mod iktar speċifiku, il-Kummissjoni tqis li l-annimali ħajjin — u b’mod partikolari ż-żwiemel — li mhumiex normalment intiżi sabiex iservu bħala ikel, ma jaqgħux taħt il-kategorija 1 tal-Anness III tad-Direttiva tal-VAT.
   Bħal kull dispożizzjoni oħra dwar ir-rati mnaqqsa tal-VAT, u skont ġurisprudenza stabbilita, il-kategorija I tal-Anness III għandha tiġi interpretata b’mod restrittiv. Barra minn hekk, ir-rata mnaqqsa, skont il-kliem tal-kategorija 1 tal-Anness III tad-direttiva, tapplika għall-prodotti tal-ikel.